CELEX: C2005/093/13
Language: sk
Date: 2005-04-16 00:00:00
Title: Vec C-34/05: Návrh na začatie prejudiciálneho konania podaný rozsudkom College van Beroep voor het bedrijfsleven z 26. januára 2005, ktorý súvisí s konaním: Maatschap J. en G. P. en A. C. Schouten proti Minister van Landbouw, Natuurbeheer en Voedselkwaliteit

16.4.2005   
            
            
               SK
            
            
               Úradný vestník Európskej únie
            
            
               C 93/7
            
         Návrh na začatie prejudiciálneho konania podaný rozsudkom College van Beroep voor het bedrijfsleven z 26. januára 2005, ktorý súvisí s konaním: Maatschap J. en G. P. en A. C. Schouten proti Minister van Landbouw, Natuurbeheer en Voedselkwaliteit
   (Vec C-34/05)
   (2005/C 93/13)
   Jazyk konania: holandčina
   College van Beroep voor het bedrijfsleven (Holandsko) podal rozsudkom z 26. januára 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Maatschap J. en G. P. en A. C. Schouten proti Minister van Landbouw, Natuurbeheer en Voedselkwaliteit, a bol doručený kancelárii Súdneho dvora dňa 31. januára 2005.
   College van Beroep voor het bedrijfsleven žiada Súdny dvor, aby rozhodol o nasledujúcich otázkach:
   
               1.
            
            
               Má sa článok 12 ods. 2 písm. b) nariadenia (ES) č. 1254/1999 (1) a článok 2 ods. 1 písm. c) nariadenia (EHS) č. 3887/92 (2) vykladať v tom zmysle, že plochu uvedenú ako krmovinárska plocha nie je možné považovať za plochu, ktorá je „k dispozícii“ vtedy, ak v určitom okamihu rozhodného obdobia bola zaplavená?
            
         
               2.
            
            
               V prípade kladnej odpovede na prvú otázku sú potom tieto ustanovenia záväzné, najmä s následkami, ktoré z toho vyplývajú?
            
         
               3.
            
            
               V prípade zápornej odpovede na prvú otázku ktoré kritériá potom platia, aby bolo možné posúdiť, či plochu uvádzanú ako krmovinársku, ktorá bola dočasne zaplavená, možno považovať za plochu, ktorá je „k dispozícii“ v zmysle článku 12 ods. 2 písm. b) nariadenia (ES) č. 1254/1999 a článku 2 ods. 1 písm. c) nariadenia (EHS) č. 3887/92?
            
         
      (1)  Nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (Ú. v. ES L 160, s. 21).
   
      (2)  Nariadenie Komisie (EHS) č. 3887/92 z 23. decembra 1992 s vykonávajúcimi ustanoveniami k integrovanému a kontrolnému systému pre určité režimy podpory Spoločenstvom (Ú. v. ES L 391, s. 36) [neoficiálny preklad].